VIDEO Fostul fotbalist Dănuț Lupu cere liberarea condiționată. Printre motivele invocate este și participarea la Campionatul mondial de fotbal din 1990 / Instanța a rămas în pronunțare
Fostul fotbalist al "generației de aur" Dănuț Lupu (57 de ani), cere liberarea condiționată, iar printre motivele invocate de avocata sa este și participarea la Campionatul mondial de fotbal din 1990. Instanța a rămas în pronunțare.
Solicitarea de liberare condiționată este dezbătută de Judecătoria Sectorului 5.
Avocata fostului fotbalist, Ingrid Miclăuș, a declarat că sunt îndeplinite condițiile pentru liberarea condioționată. Între motivele invocate, ea a menționat că Dănuț Lupu a dat dovezi temeinice pentru îndreptarea comportamentală, a avut un comportament exemplar față de personalul unității și față de celelalte persoane încarcerate, a fost stăruitor în muncă, dar și faptul că a reprezentat România, participând la Campionatul mondial de fotbal din 1990.
În octombrie 2023, fostul fotbalist Dănuț Lupu a fost condamnat la 7 luni și 10 zile de închisoare cu executare, după ce a condus fără permis. Dănuț Lupu a fost condamnat la închisoare cu executare, după ce a fost prins conducând fără permis valabil, deoarece, deși se afla în termenul de supraveghere al unei pedepse anterioare, a comis o nouă infracțiune, ceea ce "denotă un pericol social relativ ridicat", se arată în motivarea Curții de Apel București.
El se afla în Dubai la momentul condamnării, iar după câteva zile a fost adus în țară și încarcerat.
Dănuț Lupu (n. 27 februarie 1967, Galați) este un fost fotbalist român, care a jucat pentru Echipa națională de fotbal a României la Campionatul Mondial de Fotbal din 1990. Acesta și-a început cariera fotbalistică la clubul local Dunărea Galați, unde a evoluat între 1985-1987. A fost imediat remarcat de conducătorii lui Dinamo, fiind transferat la echipa roș-albilor în 1987. Contribuie prin jocul său inventiv și creator la cucerirea eventului în 1990, precum și la parcusul dinamoviștilor în Cupa Cupelor, încheiat în semifinalele competiției. Tot în 1990, el participă cu echipa națională la turneul final al Campionatului Mondial din Italia.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank